b'\n_START_ARTICLE_\nToyota Celica\n_START_SECTION_\nCelica (1994\xe2\x80\x931999)\n_START_PARAGRAPH_\nMallivuodelle 1994 markkinoille tuli hieman edelt\xc3\xa4j\xc3\xa4st\xc3\xa4\xc3\xa4n poikkeava uusi Celica, josta oli saatavana Pohjois-Amerikan markkinoilla ST ja GT -versiot. Siihen oli my\xc3\xb6s saatavana sporttipaketti, joka vastasi edellisen mallin GT-S:\xc3\xa4\xc3\xa4, Kanadassa t\xc3\xa4t\xc3\xa4 mallia my\xc3\xb6s myytiin GT-S nimell\xc3\xa4. Uusi Celica muistutti jonkin verran Honda Integraa ja se olikin kohdistettu kilpailemaan sen kanssa. Celicasta oli saatavana Coup\xc3\xa9 ja Liftback -versiot, sporttipaketin sai vain liftbackiin. Japanin mallit olivat SS-I, SS-II ja nelivetoinen ST205 GT-Four. _NEWLINE_Vuonna 1995 Celicasta tuli my\xc3\xb6s avomalli, joka oli tehty GT Coup\xc3\xa9sta. Avomalli rakennettiin ASC:n tehtaalla Rancho Dominiguezissa Kaliforniassa. Avomalli oli saatavilla vain Yhdysvalloissa. Siin\xc3\xa4 oli takakonttiin taittuva kovakatto Coup\xc3\xa9 Cabriolet -tyyliin._NEWLINE_Vuonna 1995 Celican Japanin valikoimaan lis\xc3\xa4ttiin my\xc3\xb6s uusi SS-III. 1996 vuonna uusina lis\xc3\xa4varusteina sai aerodynamiset helmalistat ja takaspoilerin. _NEWLINE_GT Coup\xc3\xa9n myyminen Yhdysvalloissa loppui 1997, Japanin markkinoilla SS-II ja SS-III saivat VVT-i:n ja GT-Four sek\xc3\xa4 SS-III saivat WRC -tyylisen takaspoilerin. Vuonna 1998 ST-Celican myynti lopetettiin ja kaikki Celicat olivat GT -malleja. Coup\xc3\xa9 malli poistui kokonaan vuonna 1999 ja viimeisen\xc3\xa4 vuonna tehtiin vain GT Liftbackia._NEWLINE_Varustelutaso oli jo suhteellisen korkea: 2 turvatyyny\xc3\xa4 ja abs jarrut vakiona, useissa Celicoissa oli my\xc3\xb6s ilmastointi._NEWLINE_Toyota rakensi GT-Fourista j\xc3\xa4lleen ralliautonsa, ja 2500 tuotantokappaletta ralliversiosta tiek\xc3\xa4ytt\xc3\xb6\xc3\xb6n.'